หุ้นปิดเช้าร่วง 5.29 จุด
SET ช่วงเช้าปิดที่ระดับ 710.29 จุด ลดลง 5.29 จุด(-0.74%)มูลค่าการซื้อขาย 8,070.14 ล้านบาท
24 ก.พ. 2553

SET ช่วงเช้าปิดที่ระดับ 710.29 จุด ลดลง 5.29 จุด(-0.74%)มูลค่าการซื้อขาย 8,070.14 ล้านบาท
นักวิเคราะห์ฯเผยตลาดหุ้นไทยเช้านี้แกว่งในแดนลบเป็นส่วนใหญ่แนวเดียวกับตลาดภูมิภาค เหตุยังไม่มีปัจจัยหนุนการลงทุนหลังตัวเลขที่เกี่ยวเนื่องกับเศรษฐกิจในต่างประเทศออกมาไม่ดี และรอการแถลงนโยบายของประธานเฟด ส่วนการเมืองในประเทศจะยังกังวลเหตุการณ์การเมืองหลัง 26 ก.พ.นี้ที่รอความชัดเจนอยู่ พร้อมให้แนวรับ 710 แนวต้าน 718 จุด
ตลาดหลักทรัพย์ฯ ปิดตลาดช่วงเช้าวันนี้ที่ระดับ 710.29 จุด ลดลง 5.29 จุด(-0.74%)มูลค่าการซื้อขาย 8,070.14 ล้านบาท          
การซื้อขายหุ้นช่วงเช้าวันนี้ ดัชนีหุ้นไทยส่วนใหญ่แกว่งตัวในแดนลบตลอดช่วงเช้าตามตลาดหุ้นภูมิภาค โดยแตะจุดสูงสุดของช่วงเช้าที่ 717.18 จุด และแตะจุดต่ำสุดของช่วงเช้าที่ระดับ 709.85 จุด       
นายอภิสิทธิ์ ลิมป์ธำรงกุล ผู้อำนวยการอาวุโส ฝ่ายวิเคราะห์หลักทรัพย์ บล.เกียรตินาคิน กล่าวว่า ตลาดหุ้นไทยยังคงวิ่งอยู่ในแดนลบเป็นส่วนใหญ่ โดยแกว่งตัวระหว่าง 710-718 จุด เป็นไปตามทิศทางตลาดหุ้นในต่างประเทศ จากปัจจัยความกังวลเรื่องการฟื้นตัวของเศรษฐกิจสหรัฐหลังจากดัชนีความเชื่อมั่นผู้บริโภคชะลอตัว ซึ่งกังวลว่าภาคเศรษฐกิจยังเปราะบาง และการเมืองในประเทศต้องรอความชัดเจนหลัง 26 ก.พ.53 ว่าจะเป็นไปในทิศทางใด สร้างความกังวลและระมัดระวังการลงทุนเพิ่มขึ้น
ทั้งนี้ แนวโน้มการลงทุนในช่วงบ่ายยังอยู่ในแดนลบตามตลาดหุ้นอื่นในภูมิภาค โดยคาดว่าจะยังแกว่งตัวแคบๆ และนักลงทุนยังรอความชัดเจนในการลงทุนทั้งปัจจัยการเมือง และต่างประเทศ โดยให้แนวรับที่ 710 จุด และแนวต้านที่ 718จุด 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่           PTT    มูลค่าการซื้อขาย 985.82 ล้านบาท ปิดที่ 229.00 บาท ลดลง  4.00 บาท          IVL    มูลค่าการซื้อขาย 728.05 ล้านบาท ปิดที่  11.80 บาท เพิ่มขึ้น 0.10 บาท          SCB    มูลค่าการซื้อขาย 512.87 ล้านบาท ปิดที่  80.75 บาท ราคาไม่เปลี่ยนแปลง          CPF    มูลค่าการซื้อขาย 410.38 ล้านบาท ปิดที่  12.40 บาท ลดลง  0.10 บาท          TTA    มูลค่าการซื้อขาย 362.74 ล้านบาท ปิดที่  23.80 บาท ลดลง  0.10 บาท